તેમણે કહ્યું કે, અગાઉના સમયમાં શસ્ત્રો અને શાસ્ત્રોના જ્ઞાન આયુધથી યુવાનોને શિક્ષા-દીક્ષાથી અપાતા હતા. હવેનો યુગ ડિઝીટલ ક્રાંતિનો યુગ છે એટલે યુવાશકિતના હાથમાં ટેબ્લેટ આપીને તેની જ્ઞાન સંપદાનો રાષ્ટ્રહિતમાં વિનિયોગ કરવો છે. તેમણે કહ્યું કે, આ ટેબ્લેટ માટે જે ૧૦૦૦ રૂપિયા ટોકન તરીકે વિદ્યાર્થીઓ આપે છે તેની ૩૦ કરોડની રકમમાંથી કોલેજ કેમ્પસ, યુનિવર્સિટીઓ તેમજ લાયબ્રેરીઓ વાઈ-ફાઈ બનાવીને વર્લ્ડ ક્લાસ સુવિધાઓ સાથે યુવા છાત્રોને આંગળીના ટેરવે વિશ્વની જ્ઞાન સમૃદ્ધિ આપવી છે.